મેચ બાદ જ્યારે ઈંગ્લેન્ડના ભૂતપૂર્વ કેપ્ટન નાઝિર હુસેને ધોનીના અભિગમ વિશે પૂછ્યું ત્યારે કોહલીએ કહ્યું કે જ્યારે ધોની એની ઈચ્છા મુજબ રમી શકતો નથી ત્યારે એની સાથે આવું થતું હોય છે. લોકો આટલી ઝડપે આવું માની લે એ આશ્ચર્યની વાત છે. જ્યારે ધોની રમે ત્યારે લોકો એને બેસ્ટ ફિનીશર કહે અને જ્યારે કંઈક અવળું ઉતરે ત્યારે લોકો એની ટીકા કરે. ધોની અનુભવી છે, પણ ક્યારેક બધું ઈચ્છા મુજબ પાર પડતું હોતું નથી. અમને એની પર પૂરો ભરોસો છે.